
Alsószentiván Község Önkormányzat

5/2009. (II. 16. ) számú

rendelete

az Önkormányzat 2009. évi költségvetéséről

Alsószentiván Község Önkormányzat Képviselő-testülete az államháztartásról szóló 1992. évi XXXVIII. törvény 65. § (1) bekezdésében kapott felhatalmazás alapján – figyelemmel a „A Magyar Köztársaság 2009. évi költségvetéséről” szóló 2008. évi CII. törvény rendelkezéseire – az önkormányzat 2009. évi költségvetéséről az alábbi rendeletet alkotja:

A rendelet hatálya

1. §

(1) A rendelet hatálya kiterjed Alsószentiván Község Önkormányzatára.

(2) Az önállóan gazdálkodó költségvetési szerv, a Polgármesteri Hivatal jogutódja 2008. június 1-jétől Alap-Alsószentiván Községek Körjegyzősége Alsószentiváni Kirendeltsége.

(3) Az Önkormányzat részben önállóan gazdálkodó költségvetési szerve a IV. Béla Általános Iskola és Óvoda 2008. augusztus 31-ével megszűnt, az Óvoda az Alapi Óvoda Tagintézménye, míg az Általános Iskola a Pannon Oktatási Központ Általános és Szakképző Iskola Alsószentiváni Tagintézménye 2008. szeptember 1-jétől.

Az önkormányzat 2009. évi költségvetése

2. §

A képviselő-testület az önkormányzat 2009. évi költségvetésének

Bevételi főösszegét

94.412.000.- Ft-ban,

Kiadási főösszegét

94.412.000.- Ft-ban állapítja meg.

A költségvetési bevételek

3. §

Az önkormányzat 2009. évi költségvetési bevételeinek forrásonkénti részletezését az 1. számú, működési és felhalmozási, valamint tőke jellegű bevételek tevékenységenkénti részletezését a 2. számú melléklet tartalmazza.

A költségvetési kiadások

4. §

(1) Az önkormányzat kiadási előirányzatait a képviselő-testület az alábbiak szerint határozza meg:

      Működési kiadások előirányzata összesen:

86.981.000.- Ft

      Ebből:


- személyi jellegű kiadások:



11.732.000.- Ft


- munkaadókat terhelő járulékok:


  3.755.000.- Ft


- dologi jellegű kiadások:



33.248.000.- Ft


- átadások, támogatások:



38.246.000.- Ft

(2) A képviselő-testület az önkormányzat kiadásait előirányzatonként a 3. számú melléklet és a személyi juttatásokat és munkaadót terhelő járulékokat szakfeladatonként a 4/1. számú melléklet, a dologi és folyó kiadásokat szakfeladatonként a 4/2. számú melléklet szerint állapítja meg.

(1) Az önkormányzat felhalmozási kiadásai összesen:
5.931.000.- Ft

      Ebből:


- első lakáshoz jutók támogatása:


   200.000.- Ft


- felújítások előirányzata:



1.361.000.- Ft


- beruházások előirányzata /autó lízingdíj/:

   620.000.- Ft


- felhalmozási kölcsön törlesztése:


3.750.000.- Ft

(2) Az önkormányzat felhalmozási kiadásait az 5. számú melléklet tartalmazza.

6. §

Az önkormányzat tartaléka összesen: 1.500.000.- Ft.

Ebből 1.500.000.- Ft felhalmozási tartalék, melyet esetleges intézményi felújítás önrészének fedezetére szolgál.

7. §

A működési és felhalmozási célú bevételi és kiadási előirányzatokat tájékoztató jelleggel mérlegszerűen a 6. számú melléklet adja meg.

8. §

Alsószentiván Község Önkormányzat előirányzat felhasználási ütemtervét a 7. számú melléklet adja meg.

9. §

Alsószentiván Község Önkormányzat többéves kihatással járó feladatainak előirányzata éves bontásban a 8. számú mellékletben.

Költségvetési létszámkeret és köztisztviselői illetmény alap

10. §

(1) A képviselő-testület az önkormányzat létszámkeretet 8 főben állapítja meg a 4/1. számú mellékletben feltüntetettek szerint.

(2) A köztisztviselők illetményalapját 2009. január 1-től 38.650.- Ft-ban határozza meg.

A költségvetés végrehajtására vonatkozó szabályok
11. §

(1) Az önkormányzat és a költségvetési szervei bevételi és kiadási előirányzatai évközben megváltoztathatók.

(2) Az önkormányzati gazdálkodás során az év közben létrejött hiány finanszírozási módja hitel felvétele.

(3) A (2) bekezdésben meghatározott hitelügyletekkel kapcsolatos hatáskörök kizárólagosan a képviselő-testületet illetik meg.

(4) Az önkormányzati gazdálkodás során év közben létrejött költségvetési többletet pénzintézeti pénzlekötés útján kell hasznosítani.

(5) A (4) bekezdésben meghatározott pénzügyi műveletek lebonyolítása 5 millió forintig a polgármester, az ezt meghaladó összegű költségvetési többlet felhasználása képviselő-testület hatáskörébe tartozik.

12. §

(1) A képviselő-testület kizárólagos hatáskörébe tartozik a költségvetési rendelet módosítása.

(2) Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a képviselő-testületet negyedévenként köteles tájékoztatni. A képviselő-testület legalább félévenként- adott év június 30-ig, illetve december 31-ig – dönt a költségvetési rendeletének pótelőirányzatok szerinti módosításáról.

(3) Az önkormányzat képviselő-testülete a jóváhagyott kiemelt előirányzatokon belül a részelőirányzatokról – az államháztartás működési rendjéről szóló 217/1998. (XII.30.) Korm. rendeletben foglaltak figyelembevételével – előirányzat módosítás nélkül is eltérhet.

Záró rendelkezések

13. §

E rendelet kihirdetésének napján lép hatályba, rendelkezéseit azonban 2009. január 1. napjától kell alkalmazni.

Alsószentiván, 2009. február 12.


Balázs József 





Nyikosné Katzenberger Erika 

           alpolgármester


            


       körjegyző

Kihirdetési záradék:

Alsószentiván, 2009. február 16.









Nyikosné Katzenberger Erika










        körjegyző

